Държавен вестник, бр. 13, 2021 г., стр. 133

БРОЙ  13	
Д Ъ Р Ж А В Е Н  В Е С Т Н И К 	
СТР.  133  
1.4.4. Скатовете на обезопасяващите съ­
оръжения може да бъдат засадени с подходяща 
растителност с цел намаляване на въздейст­
вието на ерозията.
2. Обезопасяващи съоръжения от други 
материали
2.1. Обезопасяващи съоръжения може да 
се изграждат и от други плътни и здрави 
строителни материали, като:
а) монолитен бетон или зидария от бетон­
ни блокове;
б) тухлена зидария;
в) масивно дърво;
г) стоманени листове (ламарина);
д) комбинация от материалите по предход­
ните букви.
2.2. Обезопасяващи съоръжения може да 
се изграждат и с кухи конструкции от мате­
риалите по т. 2.1, запълнени с пръст, инертни 
материали или с друг устойчив на изстрели 
и задържащ проектилите материал.
2.3. Обезопасяващите съоръжения се из­
граждат така, че проектилите от допустимите 
за употреба на съответното спортно стрелби­
ще оръжия и боеприпаси да не преминават 
през съоръжението дори след продължителна 
експлоатация.
2.4. Повърхността на съоръжението откъм 
стрелковата площадка се покрива задължител­
но с материал, който не позволява проекти­
лите да рикошират – обикновено с дървесни 
плочи на няколко слоя или с плътно дърво, 
или с плътни твърди гумени ленти.
2.5. Височината на обезопасяващите съоръ­
жения от други материали Н е вертикалната 
проекция на разстоянието между горния ръб 
на съоръжението и терена на стрелковата 
площадка в долната му основа.
2.6. Минималните височини Н на обезо­
пасяващите съоръжения от други материали 
в зависимост от дистанциите за стрелба и 
използваните оръжия са дадени в табл. 1 и 2.
2.7. Краят на горния ръб на билото на 
обезопасяващото съоръжение трябва да е 
най-малко 1,00 m навън от границата на 
стрелковата площадка (фиг. 3).
3. Обезопасяващи естествени прегради от 
топографията на местността
3.1. Открити спортни стрелбища може да 
се изграждат на терени, на които има същест­
вуващи естествени или изкуствено създадени 
прегради с височина, равна или по-голяма 
от изискваната за конкретния вид стрелкова 
площадка, които могат да се класифицират 
като обезопасяващи естествени прегради, 
осигуряващи непробиваемост и задържане 
на изстреляните в тях проектили, и да не 
позволяват тези проектили или части от тях 
да рикошират, като:
а) планински скатове, скатове на хълмове 
и възвишения, скатове на дерета;
б) скатове и стени на кариери, пресушени 
язовири, открити мини и други подобни не­
функциониращи обекти.
3.2. Обезопасяващите естествени прегради 
от топографията на местността по размери и 
свойства на материалите трябва да осигуряват 
степен на защита, равна или по-висока от 
минимално изискуемите по тази наредба за 
съответните спортни дисциплини и оръжия. В 
случай че в някое от допустимите направления 
на стрелба не съществува естествена топо­
графска преграда, се изгражда допълнително 
обезопасяващо съоръжение съгласно изисква­
нията на т. 1 и/или т. 2 и откритото спортно 
стрелбище се класифицира като стрелбище 
с комбинирани обезопасяващи съоръжения.
3.3. Обезопасяващите естествени прегради 
от топографията на местността трябва да са 
напречно на всички допустими направления 
на стрелба.
3.4. Елементи на обезопасяващите естест­
вени прегради от топографията на местността
3.4.1. Вътрешен скат на преградата – лини­
ята на напречното сечение откъм стрелковата 
площадка.
3.4.2. Основа на преградата – пресечната 
линия на ската с равнината на стрелковата 
площадка.
3.4.3. Било или горен ръб на топографска­
та естествена преграда – съществуващите 
такива.
3.4.4. Височина на топографската преграда 
(Нт) – най-малката от вертикалните проекции 
на разстоянията между ръба или билото и 
основата є.
3.4.5. Наклон на скатовете – най-малкият 
от наклоните на ската по неговата дължина, 
определени от правите линии, съединяващи 
основата на ската и билото (ръба).
3.5. Минимални изисквания към характе­
ристиките на елементите на обезопасяващи­
те естествени прегради от топографията на 
местността
3.5.1. Наклонът на скатовете на обезопася­
ващите естествени прегради от топографията 
на местността трябва да е не по-малък от 
30°. Оптималният наклон на скатовете е 56°.
3.5.2. Минималната височина на билото 
на обезопасяващи естествени прегради от 
топографията на местността в зависимост от 
дистанциите за стрелба и използваните оръ­
жия трябва да е не по-малка от посочените 
височини в табл. 1 и 2.
3.5.3. По повърхността на вътрешния скат, 
в границите на необходимата височина и 
широчина, не трябва да има скали и други 
твърди повърхности, които да причиняват 
рикошети при попадение на проектил в тях.
4. Комбинираните обезопасяващи съоръ­
жения представляват съвкупност от някои 
или от всички обезопасяващи съоръжения от 
видовете, описани в т. II.1, II.2 и II.3.